VM i fotball for kvinner 2011 kvalifisering

Kvalifiseringen til VM i 2011 i Tyskland er kampen om de 15 plassene i VM i fotball for kvinner som er ledige i tillegg til Tyskland, som er automatisk kvalifisert. De 15 plassene er fordelt på FIFAs seks kontinentalbaserte undergrupper slik:
 4 plasser til lag fra UEFA
 3 plasser til lag fra AFC
 2 plasser til lag fra CONCACAF
 2 plasser til lag fra CONMEBOL
 2 plasser til lag fra CAF
 1 plass til lag fra OFC
 1 plass til vinneren av et omspill mellom et lag fra UEFA og et fra CONCACAF.

Pr. 30. august 2010 er 122 lag påmeldt til kvalifiseringen.

Kvalifiserte lag
Følgende 16 lag er kvalifisert, i kronologisk rekkefølge:

Kvalifiseringen

UEFA
 Se VM i fotball for kvinner 2011 kvalifisering UEFA for detaljer
41 land fra UEFA kjemper om fem plasser, fire direkte og en til omkamp, i den eneste kvalifiseringen til VM som ikke også er et kontinentalt mesterskap. De 41 lagene er delt opp i 8 grupper, der gruppe 1 har seks og de andre gruppene har fem medlemsland. Bare vinnerne av gruppene går videre, og der møter de hverandre to og to. De fire vinnerne er kvalifisert til VM. De fire taperne spiller en cup mot hverandre, og vinneren møter CONCACAFs tredje beste lag til kvalifisering om den siste plassen.

Ikke alle UEFA-land stiller i kvalifiseringen. Færøyene, Litauen, Latvia, Moldova og Luxembourg deltar ikke. Alle disse bortsett fra Moldova var med i kvalifiseringen til EM. I tillegg stiller ikke Albania, Andorra, San Marino, Liechtenstein eller Kypros, men ingen av disse har kvinnelandslag godkjent av FIFA, og Kypros er de eneste av disse som har et kvinnelandslag.

Kvalifiserte lag (4):

Ikke utslåtte lag:

Utslåtte lag:

AFC
 Se Asiamesterskapet i fotball for kvinner 2010 for detaljer
Asiamesterskapet i 2010 fungerte som kvalifisering til VM; de tre beste lagene i sluttspillet kvalifiserte seg til VM-sluttspillet. I alt 11 lag fra AFC stilte til kvalifiseringen til asiamesterskapet, mens de fem beste lagene i mesterskapet 2008 fikk friplass i sluttspillet.

Sluttspillet i Asiamesterskapet ble spilt i Kina, men Kina tapte begge sine avgjørende kamper, og er dermed ikke kvalifisert for første gang i VM-historien. Australia kvalifiserte seg etter å ha slått Japan 1–0 i semifinalen, Nord-Korea vant sin semifinale Kina etter ekstraomganger, før Japan slo Kina 2–0 i bronsefinalen og tok dermed den siste plassen. 

Deltakelsen på 16 lag var stor i historisk sammenheng, men mest på grunn av en del nye lag; blant allerede etablerte landslag stilte verken Filippinene, India, Indonesia, Laos, Libanon, Malaysia, Nepal, Singapore eller Syria.

De øvrige asiatiske land hadde per desember 2009 ikke egne kvinnelandslag: Oman, Jemen, De forente arabiske emirater, Afghanistan, Pakistan, Sri Lanka, Saudi-Arabia, Kuwait, Qatar, Bahrain, Kambodsja, Irak, Turkmenistan, Tadsjikistan, Mongolia, Øst-Timor og Brunei.

Kvalifiserte lag (3):

Utslåtte lag:

CONCACAF

 Se VM i fotball for kvinner 2011 kvalifisering CONCACAF for detaljer

VM-kvalifiseringen ble arrangert i Mexico, under stort sett samme format som kvalifiseringen i 2003. De to beste lagene kvalifiserte seg for VM; det tredje laget skal ut i en utslagskamp mot Europas femte beste lag om den siste plassen i VM 2011. Sluttspillet i Gold Cup ble spilt 28. oktober–8. november 2010.

17 lag fra Karibia deltok i VM. Anguilla debuterte i VM, sammen med Guyana, som trakk seg i 2003 og 2007. Cuba deltok i OL-kvalifiseringen 2008, med tre seire på fem kamper, men hadde aldri før deltatt i VM. Tross dette fikk de walkover i 1. runde, og nådde 3. og siste kvalifiseringsrunde.

I Karibia deltok ikke Aruba, Bermuda, Caymanøyene, De britiske Jomfruøyer, Jamaica eller De nederlandske Antiller, som alle deltok i 2007. Montserrat er det eneste landet i CONCACAF som ikke har kvinnelandslag.

Seks lag var påmeldt fra Mellom-Amerikas fotballforbund (UNCAF). Belize og Honduras deltok for første gang siden 2003; ingen av lagene maktet å ta poeng. 

USA, Canada og Mexico var direkte kvalifisert til sluttspillet, i tillegg kvalifiserte tre lag fra Karibia og to lag fra Mellom-Amerika seg til sluttspillet. Jamaica og Panama, som begge kvalifiserte seg for sluttspillet i 2006, deltok ikke i denne kvalifiseringen.

Canada og vertsnasjonen Mexico kvalifiserte seg direkte for VM etter å ha vunnet sine semifinaler. USA hadde aldri før tapt en kamp i CONCACAF-mesterskapet og hadde kvalifisert seg for alle fem verdensmesterskapene hittil, men med 1–2 i semifinalen mot Mexico måtte laget vinne både bronsefinalen mot Costa Rica og en utslagskamp mot Italia for å komme til VM.

Kvalifiserte lag (3):

Utslåtte lag:

CONMEBOL
Se Sudamericano Femenino 2010 for detaljer
Sudamericano Femenino fungerte som kvalifisering til VM. Turneringen ble spilt i Ecuador fra 4. til 21. november. Samtlige ti medlemsland deltok i kvalifiseringen.

Kvalifiserte lag (2):

  Brasil
  Colombia

Utslåtte lag:

CAF
Se Afrikamesterskapet i fotball for kvinner 2010 for detaljer
Afrikamesterskapet blir benyttet som kvalifisering til VM. Kvalifiseringen til mesterskapet begynte i mars 2010, og 24 land var påmeldt. Egypt, Kenya og Togo trakk seg, slik at 21 lag til slutt deltok. Sluttspillet spilles fra 29. oktober til 14. november.
 
Lag fra CAF som ikke er påmeldt, er Burkina Faso,  Den sentralafrikanske republikk, Benin, Uganda, Lesotho, Swaziland, Mosambik, Zambia, Zimbabwe, Liberia, Guinea-Bissau og Republikken Kongo. Niger stiller heller ikke. De er heller ikke anerkjent av FIFA på grunn av for få kamper. Kapp Verde, Mauritania, Sudan, Libya, Tsjad, Djibouti, Somalia, Rwanda, Burundi, Seychellene, São Tomé og Príncipe, Komorene, Madagaskar, Mauritius og Gambia har ikke egne kvinnelandslag.

Kvalifiserte lag (2):

Utslåtte lag:

OFC
Se Oseaniamesterskapet i fotball for kvinner 2010 for detaljer
Oseaniamesterskapet 2010 er kvalifisering. Turneringen ble spilt fra 29. september til 8. oktober 2010 i North Shore City utenfor Auckland i New Zealand. Åtte lag deltok, en ny rekord for VM-kvalifiseringen til OFC; 10 lag deltok imidlertid i kvalifiseringen til OL 2008. Tahiti og Vanuatu deltok i VM-kvalifisering for første gang. Fiji deltok for første gang siden 1999, og Cookøyene for første gang siden 2003. 

New Zealand gikk gjennom turneringens fem kamper med 50 scorede mål og ingen baklengsmål, og tok Oseanias ene plass. 

Kvalifiserte lag (1):

  New Zealand

Utslåtte lag:

UEFA–CONCACAF play-off

Italia, som ble rangert som Europas femte beste lag etter et utslagsspill, møter USA, som ble nummer tre i CONCACAF-mesterskapet, til kamp om den 16. og siste plassen i VM. 

USA vant 2–0 og kvalifiserte seg til VM.

Referanser

Kvalifisering